รัฐบาลไทย-ข่าวทำเนียบรัฐบาล-ปลัด มท. ลงพื้นที่อำเภอแม่ริม ติดตามความก้าวหน้าการสำรวจพื้นที่จัดทำฝายชะลอน้ำจังหวัดเชียงใหม่ เน้นย้ำ น้อมนำพระราชปณิธาน "แก้ไขในสิ่งผิด" ด้วยพลังการมีส่วนร่วม เพื่อความสุข
วันอังคารที่ 13 กุมภาพันธ์ 2567
13/02/2567
ปลัด มท. ลงพื้นที่อําเภอแม่ริม ติดตามความก้าวหน้าการสํารวจพื้นที่จัดทําฝายชะลอน้ําจังหวัดเชียงใหม่ เน้นย้ํา น้อมนําพระราชปณิธาน "แก้ไขในสิ่งผิด" ด้วยพลังการมีส่วนร่วม เพื่อความสุข
ปลัดมหาดไทยลงพื้นที่อําเภอแม่ริม ติดตามความก้าวหน้าการสํารวจพื้นที่จัดทําฝายชะลอน้ําจังหวัดเชียงใหม่ เน้นย้ํา น้อมนําพระราชปณิธาน "แก้ไขในสิ่งผิด" ด้วยพลังการมีส่วนร่วม เพื่อความสุขที่ยั่งยืนของพี่น้องประชาชน
เมื่อวันที่ 12 ก.พ. 67 เวลา 13.30 น. ณ ที่ว่าการอําเภอแม่ริม จ.เชียงใหม่ นายสุทธิพงษ์ จุลเจริญ ปลัดกระทรวงมหาดไทย เป็นประธานติดตามความก้าวหน้าการสํารวจพื้นที่จัดทําฝายชะลอน้ําสนับสนุนคลองแม่ข่าจังหวัดเชียงใหม่ โดยมี นายวีรพงศ์ ฤทธิ์รอด รองผู้ว่าราชการจังหวัดเชียงใหม่ นายนักปราชญ์ ไชยานนท์ หัวหน้าสํานักงานจังหวัดเชียงใหม่ นายวัชระ เทพกัน นายอําเภอแม่ริม ทีมอําเภอบําบัดทุกข์ บํารุงสุข แบบบูรณาการอย่างยั่งยืนอําเภอแม่แจ่ม นายสมบูรณ์ ธิจันทร์ ผู้อํานวยการสํานักงานพัฒนาที่ดินเขต 6 นางอําไพวรรณ พัฒนาศักดิ์ ผู้อํานวยการศูนย์ปฏิบัติการโครงการเกษตรวิชญา ผู้แทนสํานักจัดการทรัพยากรป่าไม้ที่ 1 ผู้แทนสํานักบริหารพื้นที่อนุรักษ์ที่ 16 นายวัน ม่วงมา นายกองค์การบริหารส่วนตําบลโป่งแยง นายนพดล ณ เชียงใหม่ นายกองค์การบริหารส่วนตําบลดอนแก้ว นายวิชาญ ธิมาคํา กํานันตําบลโป่งแยง นายปยุต ชัยเลื่อน ผู้ใหญ่บ้าน หมู่ 4 บ้านกองแหะ ตําบลโป่งแยง และส่วนราชการที่เกี่ยวข้อง ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า พระบาทสมเด็จพระเจ้าอยู่หัวทรงมีพระราชปณิธานอันแน่วแน่ในการสืบสาน รักษา และต่อยอด เพื่อช่วยกันทําให้สิ่งดี ๆ เกิดขึ้นในบ้านเมือง นําไปสู่ความสุขของพี่น้องประชาชน และความมั่นคงของประเทศชาติ ดั่งที่ปรากฏในพระปฐมบรมราชโองการ "เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป" และพระบรมราชโองการองค์ที่ 2 "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" ที่เป็นการขยายความพระปฐมบรมราชโองการ ซึ่งมีเนื้อหาที่พวกเรายึดถือเป็นแนวปฏิบัติได้ตลอดไป คือ การมุ่งแก้ไขในสิ่งผิด เพื่อทําให้ประเทศชาติมั่นคง ประชาชนมีความสุข ด้วยการแก้ไขสิ่งที่ผิดพลาดจากการที่เราเคยทําลายทรัพยากรธรรมชาติจนทําให้ความอุดมสมบูรณ์ของน้ําลดลง ด้วยการฟื้นฟูทรัพยากรธรรมชาติ เพราะน้ําคือชีวิต ดังองค์ความรู้ด้านการพัฒนาตามแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร "จากนภา ผ่านภูผา สู่มหานที" คือ ป่าเปียก ซึ่งเป็นทฤษฎีการฟื้นฟูป่าไม้โดยสร้างแนวส่งน้ําหรือแนวพืชอุ้มน้ําเพื่อให้ดินเกิดความชุ่มชื้นให้ป่าเขียวสดจึงช่วยลดปัญหาไฟป่า มีตัวอย่างที่วัดพระบรมธาตุดอยผาส้ม อําเภอสะเมิง จังหวัดเชียงใหม่ ภายใต้การนําของพระวีระยุทธ์ อภิวีโร ร่วมกับภาคีเครือข่ายชาวบ้านในพื้นที่ซึ่งมีความเข้มแข็ง
"ขอให้นายอําเภอแม่ริม ได้ปลุกพลังภาคีเครือข่ายทุกภาคส่วนร่วมกับภาคราชการในการขับเคลื่อนแก้ไขปัญหา โดยน้อมนําหลักการทรงงานของพระบาทสมเด็จพระเจ้าอยู่หัว คือ "บวร" บ้าน วัด ราชการ หรือภาคีเครือข่ายตามศาสตร์พระราชาของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีหลักการสําคัญ คือ "การมีส่วนร่วม" ได้แก่ ร่วมกันพูดคุย ร่วมกันคิด ร่วมกันทํา เพื่อร่วมกันรับประโยชน์ ทําให้พื้นที่เกิด "ฝายชะลอน้ํา" จะยั่งยืน ดังเช่นที่อําเภอแม่แจ่มได้ร่วมกันขับเคลื่อนทีละเล็กละน้อยจนกระทั่งปัจจุบัน มีจํานวนมากกว่า 100,000 ฝาย โดยไม่ใช้งบประมาณของทางราชการ ไปพูดคุยกับทุกเพศทุกวัยให้ตระหนักถึงแนวทางแก้ไข ทั้งนี้ ในการดําเนินการ เราสามารถทําไป สํารวจไป (Learning by Doing) ชวนภาคีเครือข่ายไปร่วมเอามื้อสามัคคี โดยมีผู้มีประสบการณ์มาเป็นพี่เลี้ยง ซึ่งเมื่อเราฝึกเพียงไม่กี่ครั้งเราก็สามารถทําได้ด้วยตนเอง เพราะมีหลักการง่าย ๆ คือ ฝายชะลอหน้า ด้านหน้ามีหลุมขนมครกดักตะกอน 2-3 หลุม โดยใช้จอบ ใช้ชะแลง ใช้แรงงานคนเพื่อทําหลุมขนมขนมครก" นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า ในเชิงระบบทุกพื้นที่ที่เป็นเขตป่าสงวนแห่งชาติหรือพื้นที่ในความรับผิดชอบของกรมอุทยานแห่งชาติ สัตว์ป่า และพันธุ์พืช หรือกรมป่าไม้ หัวหน่วยงานของกรมที่ประจําในพื้นที่สามารถนําเสนอต่ออธิบดีมอบอํานาจให้หัวหน้าหน่วยในพื้นที่เป็นผู้พิจารณาอนุญาตให้จังหวัด/อําเภอดําเนินการพัฒนาพื้นที่เพื่อประโยชน์ของประชาชน รวมทั้งร่วมดําเนินการในลักษณะความร่วมมือของฝ่ายปกครองและส่วนราชการนั้น ๆ เพราะสิ่งที่เกิดขึ้นในปัจจุบัน เมื่อฝ่ายปกครอง หรือส่วนราชการมีโครงการดี ๆ ที่จะเกิดประโยชน์ในพื้นที่ความรับผิดชอบของส่วนราชการ ก็ต้องขออนุญาตเป็นครั้ง ๆ ไป ทําให้การขับเคลื่อนสิ่งที่ดีไม่ได้เป็นไปอย่างต่อเนื่องและทันท่วงที นอกจากนี้ จังหวัด อําเภอ ตลอดจนส่วนราชการที่เกี่ยวข้องจะต้องหมั่นสื่อสารสังคม และสร้างการรับรู้ความเข้าใจกับพี่น้องประชาชนว่าสิ่งที่เรากําลังทํานี้ เป็นการขับเคลื่อนโครงการเพื่อสนองพระราชปณิธาน "แก้ไขในสิ่งผิด" สร้างความสุขให้กับพี่น้องประชาชน พูดในสิ่งที่เราทํา ทําในสิ่งที่เราพูด การสื่อสารสังคมเป็นสิ่งที่สําคัญ ขอให้ช่วยกันสื่อสารสังคมอย่างต่อเนื่อง อะไรที่ทําแล้วประชาชนมีความสุขขอให้อย่ามองข้าม ซึ่งหากเราสามารถบูรณาการสิ่งต่าง ๆ ให้อยู่ในบริเวณดังกล่าวได้ ก็อาจจะสามารถพัฒนากลายเป็นจุดเช็คอินแห่งใหม่ของจังหวัดเชียงใหม่ได้อีกด้วย
"ขอให้รองผู้ว่าราชการจังหวัดเชียงใหม่ได้รายงานให้ผู้ว่าราชการจังหวัดเชียงใหม่ทราบ และดําเนินการหนุนเสริมทําให้การสร้างสิ่งที่ดีในพื้นที่อําเภอแม่ริมประสบความสําเร็จเพื่อประโยชน์ของพี่น้องประชาชนในพื้นที่ พร้อมทั้งนําสิ่งดี ๆ ที่อําเภอแม่แจ่มได้ขับเคลื่อนจนประสบผลสําเร็จไปขยายผลในทุกอําเภอ ทําให้พื้นที่ของทุกอําเภอเป็นพื้นที่แห่งความยั่งยืน โดยมีนายอําเภอเป็นผู้นําการบูรณาการทีมอําเภอบําบัดทุกข์ บํารุงสุข แบบบูรณาการอย่างยั่งยืน โดยหมั่นลงพื้นที่และกํากับติดตามให้ปลัดอําเภอผู้รับผิดชอบประจําตําบลนําทีมส่วนราชการ อาทิเช่น เกษตร พัฒนากร สาธารณสุขของตําบลลงพื้นที่ไปกระตุ้นทําให้ผู้นําท้องที่ ท้องถิ่นได้ทําให้พี่น้องประชาชนลุกขึ้นมารวมตัวรวมกลุ่มในการที่จะดูแลช่วยเหลือคนในหมู่บ้านด้วยกันเอง และช่วยพัฒนาคุณภาพชีวิตของประชาชนในหมู่บ้าน ดังแนวทางขับเคลื่อนโครงการหมู่บ้านยั่งยืน (Sustainable Village) อันจะยังผลทําให้เกิดความรัก ความศรัทธา ความเลื่อมใสของพี่น้องประชาชนที่จะทําให้พวกเราในฐานะข้าราชการในพระบาทสมเด็จพระเจ้าอยู่หัว มีกําลังกาย กําลังใจที่เข้มแข็ง ซึ่งเมื่อเราเข้าไปนั่งในหัวใจประชาชน ก็จะมีความรัก ความศรัทธาของประชาชนเป็นเกราะกําบังทําให้ระบบราชการมีความเข้มแข็งเป็นที่พึ่งของประชาชนตลอดไป" นายสุทธิพงษ์ฯ กล่าวในช่วงท้าย
จากนั้น ในเวลา 15.30 น. นายสุทธิพงษ์ จุลเจริญ ปลัดกระทรวงมหาดไทย และคณะ ลงพื้นที่ตรวจเยี่ยมจุดพิกัดทําฝายชะลอน้ําในพื้นที่โครงการเกษตรวิชญา หมู่ 4 บ้านกองแหะ ต.โป่งแยง อ.แม่ริม จ.เชียงใหม่
นายวีรพงศ์ ฤทธิ์รอด รองผู้ว่าราชการจังหวัดเชียงใหม่ กล่าวว่า จังหวัดเชียงใหม่มุ่งมั่นในการน้อมนําพระราชปณิธานของพระบาทสมเด็จพระเจ้าอยู่หัว ในการ "แก้ไขในสิ่งผิด" ดังพระราชดํารัสความว่า ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง โดยได้อัญเชิญ พระราชดํารัสองค์ดังกล่าว ประดิษฐานไว้เป็นเครื่องเตือนใจข้าราชการในพื้นที่จังหวัดเชียงใหม่ณ บริเวณศาลากลางจังหวัดและที่ว่าการอําเภอ ทั้ง 25 แห่ง ขณะเดียวกันได้ร่วมกับทุกอําเภอ ทุกส่วนราชการ และภาคีเครือข่ายในพื้นที่ ระดมสรรพกําลังในการขับเคลื่อนโครงการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลทรงเจริญพระชนมพรรษาครบ 6 รอบ 72 พรรษาในวันที่ 28 กรกฎาคม 2567 ซึ่งการดําเนินการขับเคลื่อนฝ่ายชะลอน้ําต้นน้ําแม่สาเพื่อสนับสนุนคลองแม่ข่า ของอําเภอแม่ริม จังหวัดเชียงใหม่ เป็นหนึ่งในโครงการเฉลิมพระเกียรติเนื่องในโอกาสมหามงคลดังกล่าว และได้ดําเนินการอย่างต่อเนื่อง เพื่อเสริมสร้างสิ่งที่ดีทั้งในมิติคุณภาพชีวิตและสิ่งแวดล้อมในพื้นที่จังหวัดเชียงใหม่
นายวัชระ เทพกัน นายอําเภอแม่ริม กล่าวว่า อําเภอแม่ริมได้ดําเนินการขับเคลื่อนฝายชะลอน้ําต้นน้ําแม่สาสนับสนุนคลองแม่ข่า โดยจัดการประชุมกับหน่วยงานที่เกี่ยวข้อง ประกอบด้วย นายอําเภอแม่ริม ปลัดอําเภอ หัวหน้าโครงการหลวง ผู้แทนจากอุทยานแห่งชาติดอยสุเทพ-ปุย หน่วยป้องกันรักษาป่าที่ ชม.10 (ห้วยทราย) หน่วยจัดการต้นน้ําแม่สา ผู้แทนองค์การบริหารส่วนจังหวัดเชียงใหม่ องค์การบริหารส่วนตําบลโป่งแยง กํานัน ผู้ใหญ่บ้าน เจ้าหน้าที่โครงการเกษตรวิชญา และผู้แทนจาก SCG ณ โครงการเกษตรวิชญา เพื่อวางแผนการสํารวจพิกัดทําฝายให้แล้วเสร็จภายในห้วงเวลาที่กําหนด โดยกําหนดพิ้นที่ต้นน้ําแม่สา ซึ่งส่วนใหญ่อยู่ในพื้นที่ตําบลโป่งแยง มีพื้นที่ทั้งสิ้น 32,625 ไร่ ประกอบไปด้วย 10 หมู่บ้าน 3,476 ครัวเรือน ประชากร 11,339 คน ตําบลโป้งแยงมีสภาพทั่วไปเป็นภูเขา สลับกับที่ราบเชิงเขา ประชากรส่วนใหญ่ทําอาชีพเกษตรกรรม เกษตรบนพื้นที่สูง เป็นที่ตั้งของโครงการหลวง ได้แก่ โครงการหลวงแม่สาใหม่ โครงการหลวงทุ่งเรา และโครงการเกษตรวิชญา ทั้งนี้ ได้ทําการสํารวจข้อมูลพิกัดทําฝายชะลอน้ําบริเวณต้นน้ําแม่สา เพื่อสนับสนุนเป็นน้ําต้นทุนให้กับคลองแม่ข่าของอําเภอแม่ริม จังหวัดเชียงใหม่ รวมทั้งสิ้น 603 ฝาย ในพื้นที่บ้านโป่งแยงใน บ้านโป่งแยงนอก บ้านม่วงคํา บ้านกองแหะ บ้านปงไคร้ บ้านแม่สาใหม่ บ้านบวกจั่น บ้านปางลุง-บวกเต๋ย บ้านผานกกก และบ้านแม่สาน้อย โดยในจํานวนนี้ เป็นพื้นที่ในเขตอุทยานแห่งชาติ 343 ฝาย เขตป่าสงวนแห่งชาติ 248 ฝาย และเขตโครงการเกษตรวิชญา 12 ฝาย
#WorldSoilDay #วันดินโลก#UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข#SoilandWaterasourceoflife
#SustainableSoilandWaterforbetterlife#ดินดีน้ําดีชีวีมีสุขอย่างยั่งยืน#SDGsforAll#ChangeforGood
กองสารนิเทศ สป.มท.
ครั้งที่ 238/2567 วันที่ 12 ก.พ. 2567